|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 189 Αθήνα, 29/06/2016

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας βρίσκεται σε επαγρύπνηση και ενδιαφέρεται να προλάβει περαιτέρω δυσμενείς εξελίξεις αναφορικά με την κατάσταση των 12.000 εργαζομένων στην εταιρεία ΜΑΡΙΝΟΠΟΥΛΟΣ Α.Ε., μετά και τις τελευταίες δραματικές εξελίξεις.

Η εταιρεία κατέθεσε αίτηση εξυγίανσης σύμφωνα με το άρθρο 106β του Πτωχευτικού Κώδικα, γεγονός που σημαίνει ότι οι απαιτήσεις των εργαζομένων θα πρέπει να διαφυλαχθούν και να εξαιρεθούν από το σχέδιο εξυγίανσης και της συμφωνίας με τους πιστωτές της ΜΑΡΙΝΟΠΟΥΛΟΣ Α.Ε.

Το Εργατικό Κέντρο Αθήνας καλεί την κυβέρνηση ΣΥΡΙΖΑ-ΑΝΕΛ να προχωρήσει άμεσα σε αλλαγή του Πτωχευτικού Κώδικα προκειμένου να διασφαλίσει τα δικαιώματα των εργαζομένων και όχι τα συμφέροντα των τραπεζών.

Δηλώνουμε ότι θα βρεθούμε στο πλευρό των εργαζομένων και σε κάθε αγωνιστικής τους κινητοποίηση χρησιμοποιώντας κάθε μέσο.

**Το Δ.Σ.**